**Szitakötő**

**Búth Emília Aranyalmák című versének feldolgozása**

**Testvér-fa készítése**

Jelleg: óravázlat

Tantárgy: Magyar irodalom

Korcsoport: 3. osztály (tanulásban akadályozottak)

Az óra célja:

* Vers feldolgozása irányított kérdések, feladatok segítségével
* A tanulók szociális kompetenciáinak, együttműködésének fejlesztése
* Közös produktum létrehozása, a vers megjelenítése alkotással
* Beszélgetés a testvérekről, saját testvérekkel kapcsolatos érzések, gondolatok megfogalmazása

Fejlesztési területek: Finommotorika, kreativitás, szókincs, időbeli tájékozódás, együttműködési készség, olvasástechnika, szóbeli kommunikáció, szociális kompetenciák

Tantárgyi koncentráció:

* környezetismeret (évszakok és jellemzőik)
* technika, életvitel és gyakorlati ismeretek (papírmunka készítése-sablon körülrajzolása, nyírás, ragasztás)

Eszközök: Szitakötő folyóirat, interaktív tábla, projektor, szókártyák a versből, évszakképek, színes papír, olló, ragasztó, filctoll

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök, módszerek, munkaformák |
| 5’ | Bevezető rész:**A vers bevezetése, meghallgatása**„A mai órán egy szép verset olvasunk és egy ehhez kapcsolódó alkotást fogunk készíteni. Felolvasom a tanulóknak a Szitakötő folyóiratból Búth Emília Aranyalmák című versét.  | Eszközök: Szitakötő folyóirat Módszerek: beszélgetés, tanári bemutatás, tanári kérdés-tanulói válaszMunkaforma: frontális |
| 5’ | **Gondolatok megfogalmazása a verssel kapcsolatban**Megbeszéljük, kinek mi jutott eszébe a versről.Irányított kérdések: Milyen évszakok jelennek meg a versben? Milyen ilyenkor a természet? Képek nézegetése interaktív táblán a tavaszról, virágzó almafáról.  | Eszközök: Szitakötő folyóirat, projektor, interaktív táblaMódszerek: tanári kérdés-tanulói válaszMunkaforma: frontális |
| 5’ | Fő rész:**Versolvasás, évszakok keresése a versben**4 csoportba osztom a gyerekeket. Minden csoport kap egy Szitakötő folyóiratot.„Olvassátok el a verset! Keressétek meg, milyen évszakok szerepelnek a versben és írjátok le!”(tavasz, nyár, ősz) | Eszközök: Szitakötő folyóirat, ceruza, papírMódszerek: cselekedtetés, ellenőrzésMunkaforma: kiscsoportos munka |
| 5’ | **Versben szereplő évszakok, természeti jelenségek párosítása cselekvésekkel** „Olvassátok el a versben szereplő kékkel írt szavakat és keressétek meg a hozzá tartozó cselekvést! Rakjátok a szavak mellé! Mit csinál a versben a tavasz, a Nap stb.?”*Szókártyákon:*tavasz – zsonglőrködikszél – zümmögHold – gömbölyödikNap – fényesediknyár – álmodikeső, szivárvány – köszöngetnekalmák – aranyra festődnek | Eszközök: szókártyákMódszerek: cselekedtetés, ellenőrzés, értékelésMunkaforma: kiscsoportos munka |
| 5’ | **Beszélgetés a testvérekről**Kivetítem a táblára a következő sort: „Almavirág az almavirágnak testvére.”Beszélgetés a sor jelentéséről. *„Mit jelent a versben, hogy az almavirágok testvérek?”**„Kinek van testvére? Hány testvéretek van? Hogy hívják őket?Szereted a testvéred? Mit szoktatok együtt csinálni?”* | Eszközök: interaktív tábla, projektorMódszerek: beszélgetés, tanári kérdés-tanulói válaszMunkaforma: frontális munka |
| 5’ | **A vershez kapcsolódó produktum elkészítése**Szükséges eszközök előkészítése, az elkészítés menetének ismertetése. Bemutatom a mintadarabot a tanulóknak. Felsoroljuk, milyen eszközök kellenek a testvér-fa elkészítéséhez, előkészítjük ezeket.  | Eszközök: olló, ragasztó, filctollak, színes papír, sablonMódszerek: megbeszélés, motiválásMunkaforma: egyéni, frontális |
| 10’ | **Virágok elkészítése**Minden tanuló körberajzol 5-6 virág-sablont (fehér vagy rózsaszín és ugyanennyi kisebb és nagyobb közepet a virágoknak. A nagyobb virágközépbe felragasztják a kisebbet, majd ráragasztják a virág közepére. | Eszközök: színes papír, grafit ceruza, olló, ragasztóMódszerek: gyakorlás, cselekedtetés, motiválásMunkaforma: egyéni |
| 5’ | **Testvérek nevének felírása egy virágra** *„A kész virágok közül válasszátok ki, amelyik a legjobban tetszik! Írjátok rá filctollal a szirmaiba a saját és a testvéreitek nevét!”* | Eszközök: kész virágok, filctollMódszerek: értékelés, cselekedtetés, gyakorlásMunkaforma: egyéni |
| 10’ | Befejező rész:**Szitakötő faliújság díszítése a kész virágokkal**Iskolánk Szitakötő faliújságának díszítése az előre elkészített fatörzzsel (rajta Búth Emília feldolgozott versével) Minden tanuló felrakja a fára a saját „testvér virágát” és az üres virágokat. Felhívás kiírása a faliújságra: akinek van kedve, írja be egy üres virágba a saját és a testvérei nevét. A kész munkák értékelése. Fénykép készítése a faliújságról. | Eszközök: kész virágok, fatörzs, rajzszög, ragasztószalagMódszerek: értékelés, dicséretMunkaforma: csoportos, egyéni |

Az elkészült „Testvér-fa”:



Iskolánk tavaszi Szitakötő faliújsága:

